**INFORMARE**

**privind prelucrarea datelor cu caracter personal efectuată de către** **Serviciul Public Județean Salvamont Gorj în vederea organizării concursurilor de recrutare/promovare în funcție contractuală**

În conformitate cu legislația națională (Legea 102/2005, modificată și completată, Legea nr. 190/2018, Legea nr. 506/2004) și europeană (Regulamentul 2016/679/UE, Directiva 2016/680/CE, Directiva 2002/58/CE) în vigoare, Serviciul Public Județean Salvamont Gorj are obligația de a administra în condiții de siguranță și numai pentru scopurile specificate, datele personale care îi sunt furnizate.

Datele personale din dosarul de concurs sunt prelucrate de către Compartimentul Financiar- Contabilitate, achiziții publice, administrativ, turism și relații publice și de către Comisia de concurs. Accesul la datele cu caracter personal ale candidatului este limitat numai pentru acei angajați cărora le sunt necesare acele informații pentru scopuri profesionale, impuse de lege.

 **Categorii de informații colectate**

 În funcție de postul ce face obiectul concursului, Serviciul Public Județean Salvamont Gorj prin Compartimentul Financiar-Contabilitate, achiziții publice, administrativ, turism și relații publice, poate să colecteze și să prelucreze date cu caracter personal din următoarele categorii:

 • Identificare (nume și prenume, CNP, serie și număr carte de identitate/pașaport, semnătura);

• Contact (adresă, telefon, email);

• Informații demografice (data nașterii, locul nașterii, țara);

• Informații profesionale (profesie, loc de muncă, calificări,etc);

• Educație (nivel studii, diplome, specializări etc.);

• Informații privind sănătatea (stare sănătate, dizabilități etc.);

• Înregistrări audio/video ale probelor de concurs.

Pentru înscrierea la unul din concursurile organizate de către Serviciul Public Județean Salvamont Gorj pentru ocuparea posturilor vacante/promovare sunteți obligat(ă) să furnizați aceste date cu caracter personal, refuzul furnizării acestor date nepermițând îndeplinirea condițiilor legale de prezentare la concurs.

De asemenea, conform cerințelor legii (art. 30 alin. 3 și art. 34 alin. 3 din Regulamentul-cadru aprobat prin HG nr. 286/2011 cu modificările și completările ulterioare privind funcțiile contractuale), pentru a asigura transparența concursului, rezultatele probelor și rezultatele finale ale concursului vor fi afișate la locul desfășurării concursului și pe pagina de internet a Serviciului Public Județean Salvamont Gorj

 Pentru urmărirea etapelor concursului, identificarea candidaților se va face în baza unui cod de identificare primit la momentul depunerii dosarului, acest cod este numărul de înregistrare al dosarului.

 Pentru candidații selectați, Serviciul Public Județean Salvamont Gorj va prezenta o informare separată privitoare la prelucrarea datelor cu caracter personal ce va cuprinde prelucrările de date suplimentare necesare atât la înregistrarea ca angajați cât și pe parcursul derulării contractului de muncă/raportului de serviciu.

Temeiul juridic al prelucrărilor de date cu caracter personal: Informațiile sunt prelucrate în mod legal în conformitate cu:

• HG nr. 286/2011 privind aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale din sectorul bugetar cu modificările și completările ulterioare;

• Regulamentul Uniunii Europene 679/2016.

Din punct de vedere al Regulamentului UE 679/2016, prelucrarea datelor cu caracter personal îndeplinește una din următoarele condiții:

|  |  |
| --- | --- |
| **Prelucrare** | **Criteriu GDPR (articolele 6 și 9)** |
| Prelucrarea datelor cu caracter personal din dosarul de concurs. | Art. 6 (1) b, „demersuri la cererea persoanei vizate înainte de încheierea unui contract”Art. 6 (1) c, „îndeplinirea unei obligații legale care îi revine operatorului” |
| Prelucrarea informațiilor din categoriile speciale (de exemplu, informații referitoare la starea de sănătate sau dizabilități) | Art. 9 (2) b, „drepturi specifice ale operatorului în domeniul ocupării forței de muncă și al securității sociale și protecției sociale” |
| Înregistrarea audio/video a probei interviu | Art. 6 (1) c, „îndeplinirea unei obligații legale care îi revine operatorului” |
| Publicarea rezultatelor probelor și al rezultatelor finale | Art. 6 (1) c, „îndeplinirea unei obligații legale care îi revine operatorului” |
| Transmiterea anumitor informații către instituțiile statului | Art. 6 (1) c, „îndeplinirea unei obligații legale care îi revine operatorului” |

**Categoriile de destinatari ai datelor cu caracter personal**

În măsura permisă de legislația privind protecția datelor cu caracter personal, pentru a ne îndeplini obligațiile legale putem transmite datele dumneavoastră personale unor autorități naționale, agenții, autorități de supraveghere sau unor altor instituții ale statului. Destinatarii informațiilor cu caracter personal pot fi: Poliția Română sau alte autorități naționale.

 **Protejarea informațiilor confidențiale colectate**

 Informațiile colectate despre dumneavoastră sunt păstrate în formă scrisă și/sau în formă electronică. Ne asigurăm că informațiile pe care le deținem sunt păstrate în locații sigure, cu un nivel de securitate adecvat și cu accesul permis doar personalului autorizat.

**Locația de stocare și durata de stocare**

Datele cu caracter personal colectate sunt stocate în spații și pe echipamente situate la sediul Serviciul Public Județean Salvamont Gorj. Durata de stocare a datelor cu caracter personal ale candidaților este dată de nomenclatorul arhivistic stabilit de legislația în vigoare.

**Drepturi legate de prelucrarea datelor cu caracter personal**

Conform Regulamentului UE 679/2016, aveți următoarele drepturi:

• dreptul la informare. Aveți dreptul să primiți informații despre cum și de ce prelucrăm datele dumneavoastră personale;

• dreptul de retragere a consimțământului, în cazul în care prelucrarea se bazează pe articolul 6 (1) a sau pe articolul 9 (2) a;

• dreptul de a obține din partea Serviciul Public Județean Salvamont Gorj o confirmare că se prelucrează sau nu date cu caracter personal care vă privesc și, în caz afirmativ, acces la datele respective;

 • dreptul de rectificare a datelor cu caracter personal care vă privesc;

• dreptul de ștergere a datelor cu caracter personal care vă privesc sau de restricționare a prelucrării, sub rezerva anumitor excepții;

• dreptul la portabilitatea datelor, dacă prelucrarea se bazează pe consimțământ în temeiul articolului 6 (1) a sau al articolului 9 (2) a sau pe un contract în temeiul articolului 6 (1) b;

• dreptul de a vă opune prelucrărilor, sub rezerva anumitor excepții.

Dacă aveți nemulțumiri legate de modul în care prelucrăm datele dumneavoastră cu caracter personal, aveți dreptul de a depune o plângere în fața Autorității Naționale de Supraveghere a Prelucrării Datelor cu Caracter Personal, www.dataprotection.ro.

Dacă doriți să faceți o solicitare în temeiul Regulamentului UE 679/2016, pentru a putea să vă răspundem într-un mod eficient va trebui să ne furnizați identitatea dumneavoastră (nume prenume complet, date identificare) și indicații privind informațiile pe care le solicitați.

**Modificări ale informării privind confidențialitatea datelor**

Având în vedere posibilitatea identificării unor noi prelucrări de date de natură personală, faptul că legile privind protecția datelor cu caracter personal și recomandările autorității de supraveghere se schimbă și se îmbunătățesc periodic, este posibil ca această informare privind confidenţialitatea datelor să se schimbe și ea. Ne rezervăm dreptul de a modifica în orice moment, din orice motiv și fără notificare acest document de informare. Orice modificare a informării privind confidenţialitatea va fi disponibilă pentru consultare pe site-ul Serviciului Public Județean Salvamont Gorj.

 **Întrebări, nelămuriri, reclamații**

Dacă aveți întrebări cu privire la datele dumneavoastră personale, dacă doriți să vă exercitați drepturile sau aveți nelămuriri sau reclamații legate de modul în care gestionăm datele cu caracter personal, vă rugăm să ne contactați la adresa de e-mail salvamont.gorj@gmail.com